Jabarkan Gagasan dan konsep dari Sosialisme Islam dalam bahasa melayu

Biasa dikatakan salah satu unsur utama kenapa Islam itu pro kepada Sosialisme kerana dalam Islam terdapatnya kewajiban Zakat sebagai rukun Islam. Rukun bermakna ianya wajib. Dan ayat zakat selalu mengiringi ayat solat di dalam Al-Qur'an, bererti penegasan terhadap peri pentingnya rukun ini. Secara teorinya dikatakan Zakat boleh mendorong pengagihan kekayaan yang lebih setara dan menumbuhkan rasa setiakawan di antara anggota umat .

Menurut Al-Quran, ada lapan kategori orang (asnaf) yang berhak menerima dana zakat:

Yang hidup dalam kemiskinan teruk (Al-Fuqarā).

Yang kekurangan kerana tidak mampu memenuhi keperluan dasarnya (Al-Masākīn).

Mereka yang menguruskan dan mengelolakan zakat (Al-Āmilīna 'Alaihā).

Non-Muslim yang bersimpati terhadap Islam atau ingin masuk Islam (Al-Mu'allafatu Qulūbuhum).

Orang yang berusaha lepas dari perhambaan atau kekangan. Termasuk juga dalam pembayaran tebusan atau wang darah. (Fir-Riqāb)

Yang memiliki banyak hutang untuk memenuhi keperluan dasarnya. (Al-Ghārimīn).

Yang berjuang dalam jalan agama dan jalan Allah (Fī Sabīlillāh) atau Jihad di jalan Allah dan untuk pejuang Islam yang berperang melawan orang tidak beriman tapi bukan bahagian dari prajurit yang digaji.T.W. Juynboll, Handleiding tot de Kennis van de Mohaamedaansche Wet volgens de Leer der Sjafiitische School, 3rd Edition, Brill Academic, pp 85-88

Musafir atau pelajar perantauan (Ibnus-Sabīl).